Sør-Fron

Sør-Fron er en kommune i Innlandet (tidligere i Oppland). Sør-Fron ligger i Gudbrandsdalen omkring 70 kilometer nord for Lillehammer. Den grenser i vest mot Nord-Fron, i nord mot Sel, Folldal og Stor-Elvdal, i øst mot Ringebu, i sør mot Gausdal og i sørvest mot Øystre Slidre.

Sør-Fron utgjør sammen med Nord-Fron og Ringebu kommuner distriktet og næringsregionen Midt-Gudbrandsdal.

Areal og befolkning
Kommunen er stedvis ganske smal der den ligger på tvers av Gudbrandsdalen og Espedalen, men den strekker seg langt til fjells på begge sider. De fleste innbyggerne bor rundt kommunesenteret Hundorp, Harpefoss, Frya og Gålå. Espedalen er nordre del av sidedalen Gausdal, og tilhører også Sør-Fron. Det høyeste punktet i kommunen er Blåkollen 1580,28 moh helt i nordøst.

På sørsida av Lågen ligger tettstedet Lia der en stor del av industrien også ligger.

Kommunesenteret har ikke noe innarbeidet navn. Det er blitt foreslått å kalle det Hundorp, men både historielaget og bygdafolket har protestert mot dette og hevdet at Hundorp er gården som ligger et par kilometer lenger øst. Der ligger også den nedlagte Hundorp stasjon. Bussholdeplassen i kommunesenteret blir nå kalt «Kommunelokalet Hundorp».

Næring
De vikigste næringsveiene er landbruk, industri og turisme. 

Historie
Kommunen ble opprettet i 1851 gjennom deling av tidligere Fron kommune til Nord- og Sør-Fron. Kommunene ble siden slått sammen fra 1966 og skilt på ny i 1977.

Fron Historielag gir ut en lokalhistorisk årbok som heter Fronsbygdin.

 Kultur 

 Sør-Frons kulturpris 
Sør-Fron kommune deler annethvert år ut Sør-Frons kulturpris. Prisen består i et pengebeløp på 10 000 kroner. Nabokommunen Nord-Fron har for øvrig en tilsvarende kulturpris.

 Prismottagere (utvalg) 
 2016: Torfinn Scheie
 2014: Kristen Brendhaugen

 Politikk 

Se også utfyllende artikkel: Kommunestyrevalg i Sør-Fron.

 Kommunestyrevalget 2023 

Skole
Sør-Fron kommune har et kommunalt oppvekstsenter med barnehage og skole, Harpefoss oppvekstsenter. I tillegg har de en barneskole, Midtbygda skule, en kommunal ungdomsskole, Sør-Fron ungdomsskule, og en leirskole som heter Fagerhøi leirskole.

Severdigheter
Sør-Fron kirke ligger nær kommunesenteret. Rundt Dale-Gudbrands gard på Hundorp ligger en rekke gravhauger.

Kunstverket Flokk består av 21 lange, smale figurer støpt i bronse, med glassøyne. Kunstneren bak verket er Gitte Dæhlin. Skulpturene kan man se ved middelaldergården Sygard Grytting. Kunstverket er satt opp som en del av prosjektet skulpturstopp.

Tusenårssted
Kommunens tusenårssted er Hundorp, Dale-Gudbrands gard. Stedet ble også valgt til Oppland fylkes tusenårssted.

Ifølge Snorre Sturlasons kongesagaer, fant det i 1021 sted et møte mellom kong Olav Haraldsson og hersen Dale-Gudbrand på Hundorp. Dette møtet representerer et vendepunkt i kristningen av Norge.

Hundorp gard var på 1800-tallet sorenskrivergard, og på 1900-tallet huset den Gudbrandsdal folkehøgskole.

 Referanser 

 Eksterne lenker 

  Detaljert statistikk om Sør-Fron
  Informasjon om Gudbrandsdalen 

  Kultur i Sør-Fron på kart fra Kulturnett.no
  Historiske fotografier fra Sør-Fron ca. 1880-1948
  FLOKK av Gitte Dæhlin, 21 skulpturer støpt i bronse ved middelaldergården Sygard Grytting]